จตุรมิตรสามัคคี

การแข่งขันฟุตบอลประเพณีจตุรมิตรสามัคคี เป็นประเพณีการแข่งขันฟุตบอลกระชับมิตรระดับมัธยมศึกษาของโรงเรียนชายล้วนเก่าแก่สี่โรงเรียนของประเทศไทย ประกอบด้วย โรงเรียนสวนกุหลาบวิทยาลัย โรงเรียนเทพศิรินทร์ โรงเรียนอัสสัมชัญ และโรงเรียนกรุงเทพคริสเตียนวิทยาลัย ณ สนามศุภชลาศัย

การแข่งขันจตุรมิตรสามัคคีเริ่มต้นขึ้นครั้งแรกในปี พ.ศ. 2507 และได้จัดอย่างต่อเนื่องทุกปี จนกระทั่งในปี พ.ศ. 2530 ได้ปรับมาเป็นจัดทุก 2 ปีตามที่ปรากฏในปัจจุบัน งานดังกล่าวมักจะจัดขึ้น 1 สัปดาห์ในช่วงฤดูหนาวเดือนพฤศจิกายน โดยปกติแล้วเจ้าภาพจะเวียนต่อเนื่องกันตามเข็มนาฬิกา เมื่อใดที่โรงเรียนใดโรงเรียนหนึ่งเป็นเจ้าภาพจะวนสีประจำโรงเรียนนั้นไว้มุมบนของตราลายประจำยาม

ด้วยการแข่งขันดังกล่าวจัดขึ้นเพียง 2 ปีครั้ง ทำให้งานประเพณีจตุรมิตรสามัคคีถือเป็นกิจกรรมที่สำคัญที่สุดของศิษย์ปัจจุบันและศิษย์เก่าจากทั้งสี่โรงเรียนที่ต่างคาดหวังผลการแข่งขันชนะเดี่ยว (แชมป์เดี่ยว) เนื่องจากหากสองโรงเรียนจบการแข่งขันรอบชิงชนะเลิศด้วยคะแนนเท่ากันจะไม่มีการยิงจุดโทษตามลักษณะของเกมฟุตบอลกระชับมิตร ส่งผลให้ทั้ง 2 โรงเรียนครองแชมป์ร่วมกัน นอกจากเกมการแข่งขันฟุตบอลแล้ว ยังประกอบด้วยการแปรอักษรและการร้องเพลงเชียร์ที่ถือเป็นการเพิ่มสีสันและบรรยากาศที่สำคัญของให้กับงาน

สำหรับการแข่งขันครั้งล่าสุดคือ ครั้งที่ 31 ระหว่างวันที่ 15-22 พฤศจิกายน พ.ศ. 2568 โดยโรงเรียนอัสสัมชัญเป็นเจ้าภาพ

 ประวัติ 

การแข่งขันฟุตบอลประเพณีจตุรมิตรสามัคคีเป็นความคิดริเริ่มของนายโปร่ง ส่งแสงเติม อาจารย์ใหญ่โรงเรียนสวนกุหลาบวิทยาลัย กับนายอารีย์ เสมประสาท อาจารย์ใหญ่โรงเรียนกรุงเทพคริสเตียนวิทยาลัย ทั้งสองท่านได้มาขอความร่วมมือจากนายบุญอวบ บูรณะบุตร อาจารย์ใหญ่โรงเรียนเทพศิรินทร์ และนายบรรณา ชโนดม อาจารย์ใหญ่โรงเรียนอัสสัมชัญ ให้ร่วมกันจัดการแข่งขันฟุตบอลระหว่างสี่สถาบัน เพื่อเชื่อมความสามัคคีของครูอาจารย์และนักเรียนทุกฝ่าย ซึ่งอาจารย์ทั้งสี่มีความเห็นพ้องกันประวัติและความเป็นมา  สืบค้น 27 ตุลาคม 2552.

การแข่งขันจตุรมิตรสามัคคีครั้งแรกจัดขึ้นระหว่างวันที่ 16 ตุลาคมถึง 18 พฤศจิกายน พ.ศ. 2507 โดยมีวัตถุประสงค์หลักเพื่อเสริมสร้างความสามัคคีของนักเรียนทั้งสี่โรงเรียน การแข่งขันครั้งต่อมาจัดขึ้นทุกปีจนถึงปี พ.ศ. 2528 ยกเว้นในปี พ.ศ. 2509–2510, 2515, 2517–2520 และ 2522–2523 ตั้งแต่ปี พ.ศ. 2530 เป็นต้นมา การแข่งขันถูกจัดขึ้นทุก ๆ สองปี รายการนี้เป็นการแข่งขันฟุตบอลไทยที่ได้รับความนิยมและผู้เล่นที่โดดเด่นจากการแข่งขันนี้ยังคงเป็นผู้เล่นคนสำคัญในไทยแลนด์พรีเมียร์ลีก ได้แก่ ธวัชชัย ดำรงค์อ่องตระกูล และธีรเทพ วิโนทัย งานนี้มีการออกอากาศเป็นประจำทางโทรทัศน์แห่งชาติ และการแข่งขันล่าสุด 3 รายการยังได้รับการถ่ายทอดผ่านวิดีโอสตรีมมิ่งสดพร้อมคะแนนสดที่เผยแพร่บนเว็บไซต์อย่างเป็นทางการ นอกจากการแข่งขันแล้วยังประกอบด้วยการแสดงเชียร์ และการแปรอักษร

แม้ว่าความสามัคคีจะเป็นหัวใจสำคัญของการแข่งขันมาโดยตลอด (จตุรมิตร มาจากภาษาสันสกฤต จตุร + มิตร แปลว่า "สี่สหาย" และ สามัคคี (จากภาษาบาลีว่า สามัคคี) แปลว่า "ความกลมเกลียว" หรือ "ความกลมเกลียว") คำว่า จตุรมิตร มักถูกใช้เป็นวลีติดปากเพื่อเรียกนักเรียนหรือศิษย์เก่าของโรงเรียนที่เข้าร่วมโครงการทั้งสี่แห่ง การแข่งขันระหว่างโรงเรียนได้เพิ่มความรุนแรงขึ้น โดยเฉพาะอย่างยิ่งการแข่งขันทีมคู่ปรับระหว่างสวนกุหลาบวิทยาลัยกับเทพศิรินทร์ และอัสสัมชัญกับกรุงเทพคริสเตียนวิทยาลัย สิ่งนี้นำไปสู่ความรุนแรงระหว่างโรงเรียนหลายกรณีในช่วงหลายสัปดาห์ของการแข่งขัน ขอบเขตของปัญหาคือต้องมีการแยกผู้ชมอย่างเข้มงวดและการบังคับใช้ความปลอดภัยในระหว่างการแข่งขัน

 การแข่งขัน 
การแข่งขันฟุตบอลประเพณีจตุรมิตรสามัคคีมีขึ้นในปี พ.ศ. 2507 เป็นปีแรก โดยลำดับการแข่งขันและการเป็นเจ้าภาพ ดังนี้
 ครั้งที่ วันแข่ง เจ้าภาพ  ผู้ชนะอันดับหนึ่ง 1  16 ตุลาคม – 18 พฤศจิกายน 2507  สวนกุหลาบวิทยาลัย  สวนกุหลาบวิทยาลัย 2  19 ตุลาคม – 13 พฤศจิกายน 2508  เทพศิรินทร์  เทพศิรินทร์ ร่วมกับ กรุงเทพคริสเตียนวิทยาลัย ในปี 2509 และปี 2510 งดการแข่งขัน เนื่องจากมีการแข่งขันกีฬาเอเชียนเกมส์และกีฬาแหลมทองซึ่งประเทศไทยเป็นเจ้าภาพ ส่งผลให้สนามศุภชลาศัยไม่ว่างให้จัดการแข่งขัน 3  16 ตุลาคม – 1 พฤศจิกายน 2511  อัสสัมชัญ  สวนกุหลาบวิทยาลัย ร่วมกับ กรุงเทพคริสเตียนวิทยาลัย 4  21 ตุลาคม – 7 พฤศจิกายน 2512  กรุงเทพคริสเตียนวิทยาลัย  สวนกุหลาบวิทยาลัย ร่วมกับ กรุงเทพคริสเตียนวิทยาลัย 5  21–30 พฤศจิกายน 2513  สวนกุหลาบวิทยาลัย  กรุงเทพคริสเตียนวิทยาลัย 6  22–30 ตุลาคม 2514  เทพศิรินทร์  สวนกุหลาบวิทยาลัย ร่วมกับ เทพศิรินทร์ 7(ดูหมายเหตุด้านล่าง)  20 ตุลาคม – 2 พฤศจิกายน 2516  อัสสัมชัญ  ไม่มีการชิงชนะเลิศจตุรมิตรครั้งที่ 7 ไม่มีการชิงชนะเลิศ  สืบค้น 2 ธันวาคม 2555. 8  18 ตุลาคม – 2 พฤศจิกายน 2517  อัสสัมชัญ  เทพศิรินทร์แต่เนื่องจากภาวะเศรษฐกิจ และภาวะทางการเมืองไม่อำนวยให้จัดการแข่งขันฟุตบอลประเพณีจตุรมิตรสามัคคี จึงว่างเว้นไประยะหนึ่ง ตั้งแต่ พ.ศ. 2518–2520 และได้มีการฟื้นฟูการแข่งขันขึ้นใน พ.ศ. 2521 เพื่อไม่ให้ฟุตบอลประเพณีรายการนี้หายไป การแข่งขันครั้งนี้ไม่นับรวมอยู่ในลำดับการแข่งขันหลักฐานการมีอยู่ของการแข่งขันฟุตบอลจตุรมิตรสามัคคีครั้งที่ 8 พ.ศ. 2517  24 ตุลาคม – 1 พฤศจิกายน  2521  กรุงเทพคริสเตียนวิทยาลัย แต่ในวันชิงชนะเลิศ ทั้ง 4 โรงเรียนได้ร่วมเป็นเจ้าภาพ โดยใช้สนามกีฬาจารุเสถียรเป็นสนามแข่งขัน  สวนกุหลาบวิทยาลัย 9  28 พฤศจิกายน – 6 ธันวาคม 2524  สวนกุหลาบวิทยาลัย  สวนกุหลาบวิทยาลัย 10  27 พฤศจิกายน – 4 ธันวาคม 2525  เทพศิรินทร์  สวนกุหลาบวิทยาลัย 11  20–25 พฤศจิกายน 2526  อัสสัมชัญ  สวนกุหลาบวิทยาลัย 12  23 พฤศจิกายน – 1 ธันวาคม 2527  กรุงเทพคริสเตียนวิทยาลัย  สวนกุหลาบวิทยาลัย 13  1–9 พฤศจิกายน 2528  สวนกุหลาบวิทยาลัย  สวนกุหลาบวิทยาลัย ร่วมกับ อัสสัมชัญสูจิบัตรการแข่งขันฟุตบอลจตุรมิตรสามัคคี ครั้งที่ 29 พ.ศ. 2562 ต่อมาคณะกรรมการจัดการแข่งขันฟุตบอลประเพณีจตุรมิตรสามัคคี ได้ตกลงกันว่าถ้ามีการแข่งขันทุกปีอาจทำให้สิ้นเปลือง แต่ถ้าเว้นปีไปก็เกรงว่าการแข่งขันฟุตบอลจะขาดช่วง จึงตกลงกันว่าให้มีการแข่งขันฟุตบอลประเพณีจตุรมิตรสามัคคีปีเว้นปีโดยปีที่ไม่มีการแข่งขันให้จัดการแข่งขันฟุตบอลจตุรมิตรเหย้า - เยือนขึ้น ซึ่งเป็นการแข่งขันโดยใช้สนามภายในโรงเรียนเท่านั้น 14  19–26 ธันวาคม 2530  เทพศิรินทร์  สวนกุหลาบวิทยาลัย 15  15–28 ธันวาคม 2532  อัสสัมชัญ  อัสสัมชัญ 16  24–28 ธันวาคม 2534  กรุงเทพคริสเตียนวิทยาลัย  กรุงเทพคริสเตียนวิทยาลัย 17  18–28 ธันวาคม 2536  สวนกุหลาบวิทยาลัย  อัสสัมชัญ 18  25 พฤศจิกายน – 2 ธันวาคม 2538  เทพศิรินทร์  สวนกุหลาบวิทยาลัย ร่วมกับ อัสสัมชัญ 19  13–20 ธันวาคม 2540  อัสสัมชัญ  เทพศิรินทร์ ร่วมกับ กรุงเทพคริสเตียนวิทยาลัย  20  11–19 ธันวาคม 2542  กรุงเทพคริสเตียนวิทยาลัย  เทพศิรินทร์ ร่วมกับ กรุงเทพคริสเตียนวิทยาลัย 21  17–24 พฤศจิกายน 2544  สวนกุหลาบวิทยาลัย  สวนกุหลาบวิทยาลัย ร่วมกับ กรุงเทพคริสเตียนวิทยาลัย 22  12 มกราคม – 18 มกราคม 2547  เทพศิรินทร์  กรุงเทพคริสเตียนวิทยาลัย 23  26 พฤศจิกายน – 3 ธันวาคม 2548  อัสสัมชัญ  อัสสัมชัญ ร่วมกับ กรุงเทพคริสเตียนวิทยาลัย 24  17–24 พฤศจิกายน 2550  กรุงเทพคริสเตียนวิทยาลัย  อัสสัมชัญ 25  21–28 พฤศจิกายน 2552  สวนกุหลาบวิทยาลัย  กรุงเทพคริสเตียนวิทยาลัย การแข่งขันครั้งที่ 26 เดิมได้กำหนดไว้ในวันที่ 19–26 พฤศจิกายน 2554 แต่เกิดอุทกภัย จึงมีมติเลื่อนการแข่งขันไปเป็นปี 2555 26  10–17 พฤศจิกายน 2555  เทพศิรินทร์  สวนกุหลาบวิทยาลัย ร่วมกับ กรุงเทพคริสเตียนวิทยาลัย 27  15– 22 พฤศจิกายน 2557  อัสสัมชัญ  อัสสัมชัญ ร่วมกับ กรุงเทพคริสเตียนวิทยาลัย การแข่งขันครั้งที่ 28 เดิมได้กำหนดไว้ในวันที่ 12–19 พฤศจิกายน 2559 แต่เนื่องจากอยู่ระหว่างการถวายความอาลัยแด่พระบาทสมเด็จพระปรมินทรมหาภูมิพลอดุลยเดช จึงมีมติเลื่อนการแข่งขันออกไปอย่างไม่มีกำหนด  โดยเบื้องต้นกำหนดจัดการแข่งขันวันที่ 18–25 พฤศจิกายน 2560 กำหนดจัดแข่งขันจตุรมิตรสามัคคี ครั้งที่ 28 (เดิม) แต่ต่อมาได้มีการเลื่อนวันจัดการแข่งขันให้เร็วขึ้น 1 สัปดาห์ 28  11–18 พฤศจิกายน 2560กำหนดจัดแข่งขันจตุรมิตรสามัคคี ครั้งที่ 28 (ใหม่)  กรุงเทพคริสเตียนวิทยาลัย  อัสสัมชัญอัสสัมชัญ คว้าแชมป์ฟุตบอลจตุรมิตรสามัคคี ครั้งที่ 28 สืบค้น 18 พฤศจิกายน 2560 การแข่งขันครั้งที่ 29 เดิมได้กำหนดไว้ในวันที่ 16–23 พฤศจิกายน 2562กำหนดการแข่งขันฟุตบอลจตุรมิตรสามัคคี ครั้งที่ 29 (เดิม) แต่เนื่องจากสนามศุภชลาศัยมีกิจกรรมอื่นนอกเหนือจากการแข่งขันฟุตบอลและใช้สนามในช่วงเดียวกันกับช่วงเวลาเดิมของการแข่งขัน คือ องค์สมเด็จพระสันตะปาปาฟรานซิส เสด็จพระราชดำเนินเยือนประเทศไทย มีพิธีสหบูชามิสซา เพื่อประชาสัตบุรุษ ในวันที่ 21 พฤศจิกายน 2562 ณ สนามศุภชลาศัยที่นั่ง มิสซาร่วมกับโป๊ปฟรังซิสในสนามศุภฯ เต็มทุกที่นั่งแล้วโปรดเกล้าฯ สมเด็จพระสันตะปาปาเข้าเฝ้า 21 พ.ย.นี้ คณะกรรมการจัดการแข่งขันจึงมีมติเลื่อนการแข่งขันเร็วขึ้น 1 สัปดาห์ เป็นวันที่ 9–16 พฤศจิกายน 2562การประชุมคณะกรรมการจัดการแข่งขันฟุตบอลจตุรมิตรสามัคคี ครั้งที่ 29 ณ โรงเรียนสวนกุหลาบวิทยาลัย ในวันศุกร์ที่ 5 กรกฎาคม 2562 มีมติเลื่อนการแข่งขันฟุตบอลจตุรมิตรสามัคคีครั้งที่ 29 เร็วขึ้น 1 สัปดาห์ (ใหม่) 29  9–16 พฤศจิกายน 2562กำหนดจัดแข่งขันจตุรมิตรสามัคคี ครั้งที่ 29 "เราทำความดีด้วยหัวใจ" (กำหนดการใหม่)  สวนกุหลาบวิทยาลัย  เทพศิรินทร์45ปีที่รอคอย! ‘เทพศิรินทร์’ คว้าแชมป์เดี่ยวจตุรมิตรสามัคคี หลังสอย กรุงเทพคริสเตียน 2-0 สืบค้น 16 พฤศจิกายน 2562เทพศิรินทร์ คว้าแชมป์เดี่ยวจตุรมิตรสามัคคี สืบค้น 16 พฤศจิกายน 2562 การแข่งขันครั้งที่ 30 เดิมได้กำหนดไว้ในวันที่ 13–20 พฤศจิกายน 2564 ภายใต้ชื่องานตามแนวคิด “สร้างความดีสู่วิถีชีวิตใหม่” กำหนดจัดแข่งขันจตุรมิตรสามัคคี ครั้งที่ 30 "สร้างความดีสู่วิถีชีวิตใหม่" แต่เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทยยังคงอยู่ในสภาวการณ์ที่น่าเป็นห่วง คณะกรรมการจัดการแข่งขันจึงมีมติเลื่อนการแข่งขันไปเป็นปี พ.ศ. 2565ประกาศเลื่อนการจัดการแข่งขันฟุตบอลจตุรมิตรสามัคคี ครั้งที่ 30 ไปเป็นปีการศึกษา 2565 ต่อมามีการกำหนดการจัดการแข่งขันในวันที่ 12,14,16,19 พฤศจิกายน 2565  และต่อมาได้เลื่อนการแข่งขันอีกครั้งไปเป็นปีการศึกษา 2566แถลงการณ์คณะกรรมการการจัดการแข่งขันฟุตบอลจตุรมิตรสามัคคี ครั้งที่ 30 เลื่อนการแข่งขันไปเป็นปีการศึกษา 2566เลื่อนจัด ‘จตุรมิตรสามัคคี’ ครั้งที่ 30 อีกรอบ เป็นปีการศึกษา 2566 ห่วงการรวมตัวทำ น.ร.ติดโควิด 30  11–18 พฤศจิกายน 2566การประชุมการจัดการแข่งขันฟุตบอลจตุรมิตรสามัคคี ครั้งที่ 30 ในวาระครั้งที่ 1/2566   เทพศิรินทร์  สวนกุหลาบวิทยาลัย ร่วมกับ กรุงเทพคริสเตียนวิทยาลัย 31  15–22 พฤศจิกายน 2568  อัสสัมชัญ  เทพศิรินทร์​ 32  พฤศจิกายน 2570  กรุงเทพคริสเตียนวิทยาลัย  

หมายเหตุ 

ในหนังสือ "Unseen จตุรมิตร 48 ปี แห่งเกียรติภูมิ" ได้ระบุว่า การแข่งขันฟุตบอลจตุรมิตรสามัคคีครั้งที่ 7 กำหนดการดังกล่าวเป็นวันที่กำหนดไว้ในสูจิบัตร แต่เมื่อเกิดเหตุการณ์ 14 ตุลา ก็ได้เลื่อนวันแข่งขันออกไปเป็นวันที่ 2 พฤศจิกายน พ.ศ. 2516 เป็นการแข่งขันเพียงวันเดียวโดยไม่มีการชิงชนะเลิศหนังสือ Unseen จตุรมิตร 48 ปี แห่งเกียรติภูมิ, หน้า 124

ในการแข่งขันจตุรมิตรสามัคคี ครั้งที่ 12 เมื่อปี พ.ศ. 2527 นั้น ดำเนินการจัดการแข่งขันที่สนามกีฬาไทย-ญี่ปุ่น ดินแดง เนื่องจากสนามศุภชลาศัย ปิดซ่อมเพื่อกีฬาซีเกมส์ พ.ศ. 2528

 อันดับแชมป์ 
 โรงเรียน จำนวนครั้งชนะเดี่ยว จำนวนครั้งชนะร่วม รวมสวนกุหลาบวิทยาลัย  6  8  14กรุงเทพคริสเตียนวิทยาลัย  4  10  14อัสสัมชัญ  4  4  8เทพศิรินทร์  3  4  7
หมายเหตุ นับเฉพาะผลการแข่งขันในปีที่นับครั้งในลำดับการแข่งขัน

 จตุรมิตรสามัคคีอาวุโส 
300px|thumb|right|กลุ่มกองเชียร์จากโรงเรียนสวนกุหลาบวิทยาลัยบริเวณที่นั่งฝั่งทิศใต้ของสนามศุภชลาศัยในงานจตุรมิตรสามัคคี ครั้งที่ 30
300px|thumb|right|กลุ่มกองเชียร์จากโรงเรียนกรุงเทพคริสเตียนวิทยาลัยและโรงเรียนเทพศิรินทร์บริเวณที่นั่งฝั่งทิศเหนือของสนามศุภชลาศัยในงานจตุรมิตรสามัคคี ครั้งที่ 30

การแข่งขันฟุตบอลประเพณีจตุรมิตรสามัคคีอาวุโส เริ่มจัดการแข่งขันอย่างเป็นทางการเมื่อปี พ.ศ. 2540 โดยมีจุดประสงค์เพื่อความสนุกสนาน สามัคคี เสริมสร้างความสัมพันธ์อันดีระหว่าง 4 สถาบันเสมือนญาติมิตร และแสดงออกถึงความมีน้ำใจนักกีฬาของชาวจตุรมิตร อันเป็นแบบอย่างที่ดีในวงการกีฬาและสังคมไทย โดยแต่ละสถาบันจะผลัดเปลี่ยนกันเป็นเจ้าภาพ สถาบันละ 2 ปี

 ประเพณีชาวจตุรมิตร 
ทุก ๆ วันสำคัญของราชการในทุก ๆ ปี ชาวจตุรมิตรมีกิจกรรมที่สำคัญ จึงมีการนัดหมายกันทุกครั้ง และถือเป็นประเพณีที่ 4 สถาบันได้ร่วมใจกันปฏิบัติมาช้านาน กิจกรรมเหล่านั้น ได้แก่
 วันที่ 3 มิถุนายน ถวายพระพรเนื่องในโอกาสวันเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี
 วันที่ 28 กรกฎาคม ถวายพระพรเนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว
 วันที่ 12 สิงหาคม ถวายพระพรเนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
 วันที่ 23 ตุลาคม ถวายบังคมเนื่องในวันปิยมหาราช
 วันที่ 25 พฤศจิกายน ถวายบังคมเนื่องในวันมหาธีรราชเจ้า
 วันที่ 10 ธันวาคม วันพระราชทานรัฐธรรมนูญ

 ดูเพิ่ม 
 การแปรอักษร
 งานฟุตบอลประเพณีจุฬาฯ–ธรรมศาสตร์

 อ้างอิง 

 แหล่งข้อมูลอื่น 
 Jaturamitr_Official - แฟนเพจเฟซบุ๊กอย่างเป็นทางการ

หมวดหมู่:โรงเรียนในกรุงเทพมหานคร
หมวดหมู่:การแข่งขันฟุตบอลลีกในประเทศไทย

หมวดหมู่:กีฬานักเรียนในประเทศไทย
หมวดหมู่:กลุ่มสี่
หมวดหมู่:ก่อตั้งในประเทศไทยในปี พ.ศ. 2507